
ประกาศองค์การบริหารส่วนตำบลควนพัง

เรื่อง  วัน  เวลา  และสถานที่ตรวจรับงานจ้าง
โครงการก่อสร้างถนนคอนกรีตเสริมเหล็กสายโรงเรียนสุนทราภิบาล – ไสทุง  หมู่ที่ ๒
 ตำบลควนพัง   อำเภอร่อนพิบูลย์  จังหวัดนครศรีธรรมราช

…………………………



ตามที่องค์การบริหารส่วนตำบลควนพัง   อำเภอร่อนพิบูลย์   จังหวัดนครศรีธรรมราช ได้ทำสัญญาจ้างกับ   ห้างหุ้นส่วนจำกัด ทีทีเอสสยาม  ก่อสร้างถนนคอนกรีตเสริมเหล็กสายโรงเรียน                 สุนทราภิบาล – ไสทุง  หมู่ที่ ๒ โดยทำการก่อสร้างถนนคอนกรีตเสริมเหล็ก ขนาดผิวจราจร กว้าง  ๔   เมตร ยาว  ๕๓๐  เมตร หนา ๐.๑๕ เมตร หรือมีพื้นที่รวมไม่น้อยกว่า ๒,๑๒๐  ตารางเมตร ไหล่ทางหินคลุก กว้างข้างละ ๐.๕๐ เมตร หรือปริมาตรหินคลุกไม่น้อยกว่า ๑๐๖ ลูกบาศก์เมตร พร้อมติดตั้งป้ายประชาสัมพันธ์  โดยวิธีสอบราคา  รายละเอียดตามสัญญาจ้าง เลขที่   ๑/๒๕๕๘      ลงวันที่  ๑๒ มกราคม  ๒๕๕๘  วงเงินตามสัญญา  ๑,๑๓๓,๐๐๐  บาท วันเริ่มสัญญา  ๑๒  มกราคม  ๒๕๕๘  วันสิ้นสุดสัญญา   ๑๑  เมษายน   ๒๕๕๘   นั้น
        

บัดนี้  ผู้รับจ้างได้ส่งมอบงานจ้าง   ตามหนังสือส่งมอบงานจ้าง  ลงวันที่  ๒  มีนาคม  ๒๕๕๘  เพื่อให้คณะกรรมการตรวจรับงานจ้างได้ตรวจรับงานจ้างต่อไป  ทั้งนี้ ประธานคณะกรรมการตรวจรับงานจ้างได้นัดตรวจรับงานจ้างในวันที่   ๙  มีนาคม   ๒๕๕๘   เวลา  ๑๐.๐๐  น. เป็นต้นไป 
         

เพื่อให้เกิดความโปร่งใส บริสุทธิ์ ยุติธรรมและเกิดประโยชน์สูงสุดแก่ทางราชการรวมทั้งเป็นการเผยแพร่ประชาสัมพันธ์ข้อมูลข่าวสารเกี่ยวกับการจัดซื้อจัดจ้างและกิจการขององค์การบริหารส่วนตำบลควนพังรวมทั้งเป็นการปฏิบัติตามพระราชบัญญัติข้อมูลข่าวสารของทางราชการ พ.ศ. ๒๕๔๐ และ       พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖
                     
องค์การบริหารส่วนตำบลควนพังจึงขอประกาศและประชาสัมพันธ์การตรวจรับงานจ้างโครงการดังกล่าวเพื่อทราบและเข้าร่วมเป็นสักขีพยานในการตรวจรับงานจ้างดังกล่าวให้ทราบโดยทั่วถึงกัน ซึ่งสามารถสอบถามรายละเอียดเพิ่มเติมได้ที่ องค์การบริหารส่วนตำบลควนพัง โทร. ๐๗๕.๗๕๙๒๘๔ ตามวันเวลาราชการ หรือสามารถดูรายละเอียดเพิ่มเติมได้ทาง www.Khuanpang.go.th 
                              จึงประกาศให้ทราบโดยทั่วกัน                
             


ประกาศ ณ วันที่  ๖   เดือน  มีนาคม  พ.ศ.  ๒๕๕๘
                           
                         
(ลงชื่อ)                  นุกูล   ธานีรัตน์
                                           
                          (นายนุกูล   ธานีรัตน์)
                                                                     นายกองค์การบริหารส่วนตำบลควนพัง
